[{"text_idx": "#000001", "text": "Mae\u2019r cynlluniau wedi eu datblygu er mwyn mynd i\u2019r afael a phroblemau parcio, sbwriel a champio anghyfreithlon."}, {"text_idx": "#000002", "text": "Mae partneriaid wedi bod yn cydweithio ers diwedd yr haf diwethaf i roi cynlluniau mewn lle er mwyn rheoli problemau parcio, sbwriel a champio\u2019n anghyfreithlon, gyda\u2019r nod o greu awyrgylch a phrofiadau diogel a chadarnhaol i bawb gan warchod tirwedd a bywyd gwyllt Gogledd Gorllewin Cymru."}, {"text_idx": "#000003", "text": "Pan laciwyd cyfyngiadau COVID-19 yn 2020, rhoddodd drosolwg i ni o\u2019r sefyllfaoedd posib all godi eto eleni gyda thri phrif fater yn dod i\u2019r amlwg fel rhai sydd angen mynd i\u2019r afael a nhw. Rydym ninnau yn ogystal ag ardaloedd gwyrdd eraill ar draws y DU yn disgwyl nifer sylweddol iawn o ymwelwyr i\u2019r ardal dros benwythnos Gw\u0302yl y Banc \u2013 Mae pobol wedi bod mewn cyfnodau clo am beth amser ac yn ddealladwy\u2019n teimlo\u2019r angen i gael bod allan yn yr awyr agored eto."}, {"text_idx": "#000004", "text": "Mae mwy o ymwelwyr yn anochel yn golygu mwy o geir, mwy o sbwriel a mwy o gampio anghyfreithlon gyda\u2019r awdurdodau yn annog y cyhoedd i barchu\u2019r trefniadau i osgoi\u2019r angen am gamau gorfodaeth. Mae cymaint o bwysau ychwanegol yn rhoi straen ar ein hadnoddau a chymunedau a thrwy gydweithio rydym am leihau cymaint o\u2019r sgil effeithiau negyddol a phosib a gwneud y mwyaf o\u2019r rhai positif."}, {"text_idx": "#000006", "text": "\u201cGan fod ein meysydd parcio mwyaf poblogaidd yn llenwi erbyn 6:30yb yn ystod y tymor brig, trwy gydweithio a\u2019n partneriaid ac Awdurdodau eraill gallwn ddarparu isadeiledd pwrpasol ar gyfer y tymor. Mi fydd hyn yn cael ei ddarparu trwy wasanaeth Parcio a Theithio yn ardaloedd Yr Wyddfa ac Ogwen, arwyddion parhaol a dros dro system rhagarchebu ym Mhen y Pass ac ymgyrch gref o ran negeseuon er mwyn annog pobl i ymweld a\u2019r amseroedd tawelach o\u2019r wythnos a dros y flwyddyn er mwyn gwasgaru niferoedd."}, {"text_idx": "#000007", "text": "Rydym angen cofio bod Eryri yn ardal warchodedig ble mae pobl yn byw ac yn gweithio a rydym yn cydnabod yr oriau ddiddiwedd mae\u2019r ti\u0302m gweithgar o wirfoddolwyr yn rhoi i\u2019r ardal ac yn gwerthfawrogi eu gwaith caled a\u2019u haelioni. Dros W\u0302yl y Banc mi fydd gwirfoddolwyr APCE a Chymdeithas Eryri allan eto\u2019n codi sbwriel ac yn cynnig cefnogaeth i ymwelwyr wneud y penderfyniadau gorau er mwyn iddynt gael yr amser gorau posib yma.\u201d"}, {"text_idx": "#000009", "text": "\u201cGyda chyfyngiadau ar deithio i nifer o wledydd y tu hwnt i\u2019r Deyrnas Gyfunol, mae disgwyl y bydd nifer o bobl yn ymweld a\u0302 llecynnau poblogaidd Gwynedd a gogledd Cymru dros y misoedd nesaf."}, {"text_idx": "#000010", "text": "\u201cFel y llynedd, rydym yn cydweithio yn agos gyda\u2019n partneriaid i sicrhau fod trefniadau yn eu lle i ddiogelu ein cymunedau a chadw pobl yn saff. Nid yw Covid-19 wedi diflannu ac mae\u2019n allweddol fod pobl yn dilyn y rheolau ac yn parchu ein cymunedau ac amgylchedd."}, {"text_idx": "#000011", "text": "\u201cRydym yn annog unrhyw un sy\u2019n bwriadu ymweld a\u0302 lleoliadau yma yng Ngwynedd i gynllunio o flaen llaw ac i sicrhau eu bod yn parcio yn gyfrifol. Mae trefniadau clir yn eu le mewn lleoliadau fel Pen y Pass ac Ogwen i reoli\u2019r sefyllfa er mwyn cadw\u2019r ardal yn ddiogel i bawb. Bydd unrhyw un sy\u2019n anwybyddu\u2019r trefniadau yn debyg o dderbyn dirwy ac mewn rhai achosion fe allai eu cerbyd gael eu gludo ymaith.\u201d"}, {"text_idx": "#000013", "text": "\u201cOs ydych chi\u2019n bwriadu crwydro dros y penwythnos, gwnewch yn saff eich bod yn cynllunio o flaen llaw. Mae\u2019n bwysig ein bod yn parhau i barchu ein gilydd, ein cymunedau a\u2019n hamgylchedd. Mae\u2019r risg yn parhau felly cadwch eich hunain ac eraill yn saff trwy gadw at y rheoliadau cyfredol.\u201d"}, {"text_idx": "#000015", "text": "\u201cRydym yn parhau i weithio\u2019n agos gyda\u2019n cydweithwyr ar draws yr awdurdodau lleol a\u2019r Parc Cenedlaethol i helpu i leihau\u2019r risg i gerddwyr, beicwyr a defnyddwyr eraill y ffordd."}, {"text_idx": "#000016", "text": "Pan godwyd cyfyngiadau\u2019r llynedd, yn anffodus gwelsom barcio peryglus, anghyfrifol ac anghyfreithlon a oedd yn peri risg i ddiogelwch y cyhoedd mewn llawer o\u2019n mannau prydferth, gan gynnwys Dyffryn Ogwen a Phen-y-Pass."}, {"text_idx": "#000017", "text": "Rydym yn gwerthfawrogi bod llawer o bobl am fwynhau penwythnos gw\u0302yl y banc a\u2019r tywydd braf a ragwelir, ond mae\u2019n hanfodol nad yw teithio i\u2019r ardaloedd hyn yn cael effaith andwyol ar eraill. Felly rydym unwaith eto yn annog unrhyw un sy\u2019n ystyried ymweld ag ardaloedd fel Eryri i fod yn gyfrifol a meddwl am ble maent yn parcio, ac i wneud defnydd llawn o\u2019r cyfleusterau parcio a theithio sydd ar gael."}, {"text_idx": "#000018", "text": "Bydd cerbyd unrhyw un sy\u2019n parcio ar y ffordd neu\u2019n achosi rhwystr yn cael ei symud ar ei gost ei hun."}, {"text_idx": "#000019", "text": "Bydd patrolau\u2019n parhau drwy gydol penwythnos gw\u0302yl y banc a byddwn yn parhau i weithio gyda\u2019n partneriaid i sicrhau bod y rheolau\u2019n cael eu dilyn.\u201d"}]